มีอาการ เวียนหัว เวลาแหงนหน้ามองข้างบนพอใองลงมาข้างล่างจะเวีบนหัวค่ะ คลื่นไส้ กินไม่ค่อยได้ แต่นอนหลับได้ทุกเวลาที่ว่าง บางครั้งกินอาหารเสร็จก็จะมีอาการอาเจียน เบื่ออาหาร ประจำเดือนมาเป็นบางเดือนค่ะ อย่างเดือนสิงหาไม่มา เดือนกันยามา เดือนนี้ไม่มา พึ่งจะมาเป็นตอนเดือนสิงหา ควรทำอย่างไรดีคะ
สวัสดีค่ะ อาการเวียนศีรษะ คลื่นไส้ อาจเกิดจาก-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง-การเปลี่ยนท่าทางที่เร็วเกินไป-เนื้องอกของประสาททรงตัวไม่ใช่อาการที่จำเพาะเจาะจงกับการตั้งครรภ์ แนะนำให้สังเกตเรื่องประจำเดือน ถ้าไม่มาเกิน 35 วันแล้ว ควรซื้อชุดตรวจการตั้งครรภ์ทางปัสสาวะมาตรวจเองเบื้องต้น หากไม่แน่ใจผล และประจำเดือนก็ยังไม่มา ควรไปยืนยันที่รพ.การดูแลตัวเองเบื้องต้น การเปลี่ยนท่าช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆ